**Liperin koulu**

**ILTAPÄIVÄKERHON TOIMINTASUUNNITELMA 2021-22**

Iltapäivätoiminnan perusteissa korostetaan leikin, luovan toiminnan ja myönteisten elämysten merkitystä koululaiselle. Toiminnan tulee tarjota lapselle mahdollisuus hyvään kasvuun, sosiaaliseen vuorovaikutukseen sekä liikkumiseen ja ulkoiluun. Tärkeää on myös oppilaan oma toiminta, rentoutuminen ja lepo. Toiminnan tulee lisäksi edistää terveitä ja kestäviä elämäntapoja, myönteistä suhtautumista ympäristöön ja luontoon sekä vastuullisuutta. Iltapäivän aikana lapsilla on aikaa leikille ja läksyjen tekemiselle.

Iltapäiväkerhossa pyritään lisäämään lapsen osallisuutta tarjoamalla enemmän vaihtoehtoista toimintaa. Lapsi saa tehdä valintoja omien mielenkiinnon kohteidensa kautta. Välipalalla harjoitellaan itseohjautuvuutta ja omatoimisuutta aikuisen tukemana.

Oppilaita tulee iltapäiväkerhoon portaittain klo 12-14 välillä.

**Iltapäiväkerhon aikataulu**

klo 12.00-12.15 Välitunti

klo 12.15-13.00 Vapaata leikkiä ja mahdollisuus tehdä läksyjä

klo 13.00-13.15 Välitunti

klo 13.15-13.45 Vapaata leikkiä tai ulkoilua ja mahdollisuus tehdä läksyjä

klo 14.00- 14.30 VÄLIPALA

Välipalan jälkeen kaikille yhteinen kuulumisten vaihto ja lukuhetki, jonka aikana lapset saavat levätä ja rauhoittua.

klo 14.45-  Ohjattua toimintaa. Lapset saavat valita kolmesta toiminnasta itselleen mieluisimman:

* toiminta aikuisen johdolla (kädentaidot, liikunta tai musiikki)
* lautapelit, palapelit, rakentelu
* lepäily, lukeminen, piirtäminen

Lopuksi ulkoilua tai vapaata leikkiä. Iltapäiväkerho tekee välillä retkiä ja vierailuja esim. vanhainkodille.

**Iltapäiväkerhon henkilöstö:**

Seija Bollström (vastuuhenkilö), Tiina Viinikainen, Aira Koikkalainen ja Pasi Taponen.

Iltapäiväkerhossa on yksi ohjaaja klo 12.00-14.00 ja kaksi ohjaajaa klo 14.00-15.30.

Koulunjohtaja Sanna Rissanen vastaa ip-toiminnasta.

**Iltapäiväkerhon puh. 040-674 2641**